Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom smernice Európskeho parlamentu a Rady, ktorou sa ustanovujú základné zásady upravujúce vyšetrovanie nehôd v sektore námornej dopravy, ktorým sa mení a dopĺňa návrh komisie podľa článku 250, odsek 2 Zmluvy o ES) /* KOM/2008/0827 v konečnom znení - 2005/0240 */





[pic] | KOMISIA EURÓPSKYCH SPOLOČENSTIEV | Brusel, 26.11.2008 KOM(2008) 827 v konečnom znení 2005/0240 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom SMERNICE EURÓPSKEHO PARLAMENTU A RADY, ktorou sa ustanovujú základné zásady upravujúce vyšetrovanie nehôd v sektore námornej dopravy, KTORÝM SA MENÍ A DOPĹŇA NÁVRH KOMISIEpodľa článku 250, odsek 2 Zmluvy o ES) 2005/0240 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom SMERNICE EURÓPSKEHO PARLAMENTU A RADY, ktorou sa ustanovujú základné zásady upravujúce vyšetrovanie nehôd v sektore námornej dopravy, (Text s významom pre EHP) 1. Úvod V článku 251 ods. 2 treťom pododseku písm. c) Zmluvy o ES sa stanovuje, že Komisia vydá stanovisko k pozmeňujúcim a doplňujúcim návrhom Európskeho parlamentu v druhom čítaní. Komisia uvádza svoje stanovisko k pozmeňujúcim a doplňujúcim návrhom Parlamentu. 2. Súvislosti Dátum predloženia návrhu Európskemu parlamentu a Rade [KOM (2005) 590 v konečnom znení--C6-0226/2008--2005/0240(COD)] | 13.12.2006 | Dátum stanoviska Európskeho hospodárskeho a sociálneho výboru | 13.09.2006 | Dátum stanoviska Výboru regiónov | 15.06.2006 | Dátum stanoviska Európskeho parlamentu, prvé čítanie | 25.04.2007 | Dátum prijatia spoločnej pozície | 06.06.2008 | Dátum stanoviska Európskeho parlamentu, druhé čítanie | 24.09.2008 | 3. Cieľ návrhu Vzhľadom na predchádzanie nehodám v budúcnosti je potrebné poznať príčiny námorných havárií, zámerom tohto návrhu je podporiť povinné vedenie systematických vyšetrovaní podľa harmonizovaných noriem vysokej kvality po najväčších nehodách na mori. V návrhu sa preto od členských štátov, ktoré sú vlajkovými štátmi, pobrežnými štátmi alebo štátmi, ktorých záujmy boli dotknuté, požaduje viesť vyšetrovanie vo vážnych alebo veľmi vážnych prípadoch nehôd. V ostatných prípadoch nehôd alebo incidentov sa v návrhu stanovuje povinnosť vykonať preskúmanie s cieľom posúdiť, či je potrebné začať vyšetrovanie. Tieto vyšetrovania, ktorých výhradným cieľom je určiť príčiny nehody, ako aj vhodné opatrenia na nápravu, neurčujú mieru zodpovednosti a musia sa viesť metodológiou, ktorá sa prijme postupom komitológie. V návrhu sa tiež stanovuje, že vyšetrovania musia viesť stále a nezávislé orgány vybavené vhodnými prostriedkami a ich vyšetrovatelia majú potrebné právomoci na vykonávanie svojich úloh. Je potrebné určiť členský štát, ktorý nesie hlavnú zodpovednosť za vyšetrovanie, ktoré sa však musí uskutočniť v spolupráci so všetkými ostatnými zúčastnenými štátmi a na tento účel sa zriadi rámec stálej spolupráce. Tento rámec sa doplní systémom včasného varovania a databázou údajov o námorných nehodách Spoločenstva, ktorú bude spravovať Európska námorná bezpečnostná agentúra. Prostredníctvom povinnosti uverejniť správu vypracovanú podľa určitých minimálnych požiadaviek sa zaistí spätná väzba a v prípade potreby bude obsahovať bezpečnostné odporúčania, ktoré by príslušné orgány mali zohľadniť. 4. Stanovisko komisie k pozmeňujúcim a doplňujúcim návrhom Európskeho parlamentu 4.1. Pozmeňujúce a doplňujúce návrhy, ktoré Komisia prijala Komisia môže prijať pozmeňujúce a doplňujúce návrhy 1, 2, 5, 6 a 16. 4.2. Pozmeňujúce a doplňujúce návrhy, ktoré Komisia prijala čiastočne Komisia môže prijať pozmeňujúci a doplňujúci návrh 11, avšak iba pokiaľ ide o aspekty záznamov a kontrol. Neprijateľná je zostávajúca časť pozmeňujúceho a doplňujúceho návrhu, ktorá sa týka kompetencií Európskej námornej bezpečnostnej agentúry, ktoré sú predmetom osobitného nariadenia. Pozmeňujúci a doplňujúci návrh 21 je taktiež prijateľný, pokiaľ ide o prvý odsek článku 8.1 spoločnej pozície, nie je však prijateľný, pokiaľ ide o druhý odsek, ktorého znenie týkajúce sa otázky nezávislosti je v spoločnej pozícii jasnejšie ako v pozmeňujúcom a doplňujúcom návrhu. Pozmeňujúci a doplňujúci návrh 32 je prijateľný, pokiaľ ide o zavedenie odkazu na výsledky vykonaných vyšetrovaní, nie je však prijateľný, pokiaľ ide o kompetencie Európskej námornej bezpečnostnej agentúry, ktoré sú predmetom osobitného nariadenia. 4.3. Pozmeňujúce a doplňujúce návrhy, ktoré Komisia prijala v zásade Pozmeňujúci a doplňujúci návrh 4 sa môže prijať pod podmienkou jeho reformulácie s cieľom spresniť, že z vyšetrovania je možné získať náležité ponaučenie, ktoré sa zohľadní v rámci revízie metodológie vyšetrovania. Rovnako je prijateľný pozmeňujúci a doplňujúci návrh 15, ale pod podmienkou, že sa spresní, že metodológia vyšetrovania nebude vychádzať zo záverov vyšetrovania, ale iba z ponaučení, ktoré je možné z týchto vyšetrovaní vyvodiť. Pozmeňujúci a doplňujúci návrh 24 je prijateľný, ak sa preformuluje tak, aby sa týkal včasného varovania stanoveného v článku 16 spoločnej pozície. Pozmeňujúci a doplňujúci návrh 29 je taktiež prijateľný, ak sa preformuluje tak, aby spresnil, že správa o vyšetrovaní vrátane záverov a možných odporúčaní sa sprístupní verejnosti, najmä sektoru námornej dopravy. Pozmeňujúci a doplňujúci návrh 34 je prijateľný pod podmienkou, že sa bude týkať cieľov smernice, a nie cieľov Únie. 4.4. Pozmeňujúce a doplňujúce návrhy, ktoré Komisia zamietla Pozmeňujúce a doplňujúce návrhy 3,7,8,9,10,13,14,17 a 20, v ktorých sa stanovuje opätovné zavedenie tiesňových signálov do oblasti pôsobnosti smernice a povinné vyšetrovanie nielen v prípadoch veľmi vážnej nehody, ale aj v prípade vážnej nehody. Tieto pozmeňujúce a doplňujúce návrhy však značne zvyšujú pracovnú záťaž vyšetrovacích orgánov, ktoré by sa skôr mali sústrediť na tie nehody, z ktorých je možné vyvodiť ponaučenie, s cieľom predchádzať budúcim katastrofám. Cieľom pozmeňujúcich a doplňujúcich návrhov 12, 21, 22, 23 a 25 je zaistiť prísne rozlíšenie medzi bezpečnostným vyšetrovaním a iným, najmä trestným vyšetrovaním. Ohrozila by sa tak rovnováha medzi nezávislosťou bezpečnostného vyšetrovania a právomocou sudcov v trestnom konaní v mnohých členských štátoch, ku ktorej sa dospelo po dlhých diskusiách v Rade. V žiadnom prípade nie je možné, aby smernica z „prvého piliera“ obsahovala ustanovenia, ktoré by obmedzovali právomoci sudcu v trestnom konaní. V rámci smernice je preto nemožné prísne rozlíšenie medzi týmito dvoma vyšetrovaniami. V pozmeňujúcich a doplňujúcich návrhoch 18, 19 a 20 sa do smernice zavádza mechanizmus s účasťou Komisie, ktorého účelom je v prípade konfliktu medzi vyšetrovacími orgánmi určiť jeden členský štát za vedúci členský štát, ktorý povedie vyšetrovanie. I keď cieľom návrhu Komisie, ktorý sa v tomto zmysle prepracoval v rámci spoločnej pozície, je vyhnúť sa v maximálnej miere paralelným vyšetrovaniam, nie je reálne úplne ich zakázať a mechanizmus, v rámci ktorého by Komisia mala v takýchto prípadoch rozhodovať spory medzi členskými štátmi, by bolo z politického hľadiska náročné uplatňovať. V pozmeňujúcich a doplňujúcich návrhoch 26 a 27 sa stanovuje, aby sa písmeno h) spoločnej pozície nahradilo formuláciou, ktorá sa nachádza v znení navrhnutom Komisiou, ktoré však je v danej otázke menej jasné. V pozmeňujúcom a doplňujúcom návrhu 28 sa stanovuje, aby sa medzi vážne nehody zahrnuli aj prípady, kde musí vyšetrovací orgán vypracovať úplnú správu, hoci v určitých prípadoch, ak nie je možné získať náležité ponaučenie, by bolo odôvodnené vypracovanie iba zjednodušenej správy. V pozmeňujúcom a doplňujúcom návrhu 30 sa Komisii poskytuje možnosť uskutočniť zásadné zmeny vo vyšetrovacích správach, i keď ich obsah by mal byť vo výhradnej zodpovednosti vyšetrovacích orgánov. V pozmeňujúcom a doplňujúcom návrhu 31 sa od Komisie požaduje, aby vypracovala každé 3 roky správu týkajúcu sa uplatňovania smernice, avšak užitočnosť takejto povinnosti sa nepreukázala. V pozmeňujúcom a doplňujúcom návrhu 33 sa pre členské štáty stanovuje povinnosť uplatňovať usmernenia Európskej námornej bezpečnostnej agentúry týkajúce sa spravodlivého zaobchádzania s námorníkmi v prípade vyšetrovania nehody. V týchto usmerneniach sa nachádza viacero ustanovení týkajúcich sa trestnoprávneho konania (prípadne občianskeho konania), je preto nemožné vyhlásiť tieto ustanovenia za povinné v rámci smernice patriacej do „prvého piliera“. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako je uvedené vyššie.